Potencijal vode
Potencijal vode je potencijalna energija vode u odnosu na čistu slobodnu vodu (npr. deionizirana voda) u referentnim uslovima. On kvantifikuje tendenciju vode da se kreće iz jednog područja u drugo zbog osmoze, gravitacije, mehaničkog pritiska ili matričnih efekata, uključujući površinski napon. Potencijal vode se mjeri jedinicama za pritisak o obično se predstavlja grčkim slovom Ψ {\displaystyle \Psi } (psi). Ovaj koncept pokazao se posebno korisnim u shvatanju kretanja vode unutar biljaka, životinja i zemljišta. Tipično, za čistu vodu pri standardnoj temperaturi i pritisku (ili drugom odgovarajućem referentnom uslovu) definisano je da ima potencijal vode jednak 0. Dodavanjem rastvora vodi snižava se njen potencijal (čini ga negativnijim), a povećava se kada se povećava pritisak (čini ga pozitivnijim). Ako je moguće, voda će se kretati iz područja visokog potencijala vode prema području koji ima niži potencijal vode. Jedan uobičajan primjer je voda koja sadrži rastvorenu so, kao što je morska voda ili rastvori unutar živih ćelija. Ovi rastvori imaju negativne potencijale vode, u odnosu na referencu čiste vode. Da ne postoje prepreke u strujanju, molekule vode bi nastavile iz lokusa čiste vode prema negativnijem potencijalu vode rastvora.